EkBass/fiwiki-20250220-pages-articles huggingface dataset:
Koripallo kesäolympialaisissa 2004

Koripallo oli vuoden 2004 kesäolympialaisten ohjelmassa 16. kerran olympialaisten historiassa. Sekä miehissä että naisissa oli mukana 12 joukkuetta. Kreikka pääsi mukaan isäntäjoukkueena, Serbia ja Montenegro miehissä sekä Yhdysvallat naisten turnauksessa ansaitsivat paikkansa olympiaturnauksessa hallitsevina maailmanmestareina. Loput kymmenen paikkaa ratkaistiin viiden karsintaturnauksen kautta. Miesten turnauksessa koettiin yllätys, kun Yhdysvallat hävisi välieräottelunsa loppujen lopuksi koko turnauksen voittaneelle Argentiinalle, eikä näin kyennyt uusimaan vuoden 2000 voittoaan. Argentiinalle olympiavoitto oli maan ensimmäinen olympialaisten historiassa. == Otteluareenat == Athens Olympic Indoor Hall Hellinikon Olympic Arena Kapasiteetti: 19 250 Kapasiteetti: 15 000 ==Mitalit== Laji Kulta Hopea Pronssi Miesten turnaus Argentiina Italia Yhdysvallat Naisten turnaus Yhdysvallat Australia Venäjä == Osallistujat == === Miehet === A-lohko * * * * * * B-lohko * * * * * * === Naiset === A-lohko * * * * * * B-lohko * * * * * * ==Aiheesta muualla== * Miesten turnauksen tulokset * Naisten turnauksen tulokset *
Russell Vis

John Russell Vis (22. heinäkuuta 1900 – 1. huhtikuuta 1990) oli yhdysvaltalainen vapaapainija. Vis voitti olympiakultaa 1924 Pariisissa 66 kilogramman painoluokassa. Vuonna 1921 hän voitti Amerikan amatööriurheiluliiton mestaruuden koukkupainissa 125 paunan sarjassa ja vuosina 1922–1924 vapaapainissa (147,5- ja 147-paunaisissa). ==Lähteet== * Russell Vis FILA:n tietokannassa * http://image.aausports.org/sports/wrestling/results/past_results/freestyle.pdf Luokka:Yhdysvaltalaiset vapaapainijat Luokka:Yhdysvaltalaiset olympiavoittajat Luokka:Vuonna 1900 syntyneet Luokka:Vuonna 1990 kuolleet
Kesäparalympialaiset 1960

Kesäparalympialaiset 1960 järjestettiin Roomassa, jossa järjestettiin myös vuoden 1960 olympialaiset. Näihin kaikkien aikojen ensimmäisiin paralympialaisiin osallistui urheilijoita 400 hengen verran, mutta urheilijat edustivat vain pyörätuoliurheilulajeissa, jotka miellettiin sopiviksi selkäydinvammaisille. Kisat järjestettiin 19.-24.9., avajaisseremonian ollessa 18. syyskuuta ja päätösseremonian ollessa 25. syyskuuta. == Taustaa == Paralympialiikkeen perustaja Sir Ludwig Guttmann ja Rooman selkäydinkeskuksen johtaja Antonia Maglio aloittivat kisojen valmistelut kaksi vuotta aikaisemmin. Kisoja kutsuttiin 9. kansainvälisiksi Stoke Mandeville -kisoiksi. Paralympialaisnimityksen kisat saivat jälkikäteen vuonna 1984. Kisoja tukivat Italian olympiakomitea ja Italian vammaisten työntekijöiden instituutti (INAIL). == Lajit == *Jousiammunta *Koripallo *Miekkailu *Pöytätennis *Snooker *Tikanheitto *Uinti *Yleisurheilu == Mitalitaulukko == 1 29 28 23 80 2 20 15 20 55 3 15 6 9 30 4 11 8 11 30 5 11 7 7 25 6 9 3 4 16 7 3 6 1 10 8 3 6 0 9 9 3 3 1 7 10 2 3 1 6 11 2 1 2 5 12 2 0 0 2 13 1 3 0 4 14 1 1 1 3 15 1 0 0 1 16 0 2 2 4 16 0 2 2 4 Yhteensä: 113 94 84 291 == Lähteet == == Aiheesta muualla == * Official website of the Paralympic Movement Luokka:Paralympialaiset Luokka:Vuoden 1960 urheilu Luokka:Rooman urheilu
Robin Reed

Robin Lawrence Reed (20. lokakuuta 1899 – 20. joulukuuta 1978) oli yhdysvaltalainen vapaapainija. Reed voitti olympiakultaa vapaapainin 61 kilogramman painoluokassa 1924 Pariisissa. Vuonna 1921 Reed voitti Amerikan amatööriurheilun mestaruuden koukkupainissa 125 paunan painoluokassa ja vuosina 1922 ja 1924 vapaapainissa 135-paunaisissa. ==Lähteet== * Robin Reed FILA:n tietokannassa *http://image.aausports.org/sports/wrestling/results/past_results/freestyle.pdf * Luokka:Yhdysvaltalaiset vapaapainijat Luokka:Yhdysvaltalaiset olympiavoittajat Luokka:Vuonna 1899 syntyneet Luokka:Vuonna 1978 kuolleet
John Spellman

John Franklin Spellman (14. kesäkuuta 1899 – 1. elokuuta 1966) oli yhdysvaltalainen vapaapainija. Hän voitti olympiakultaa 1924 Pariisissa vapaapainin 87 kilogramman painoluokassa. ==Lähteet== * John Spellman FILAn tietokannassa * Luokka:Yhdysvaltalaiset vapaapainijat Luokka:Yhdysvaltalaiset olympiavoittajat Luokka:Vuonna 1899 syntyneet Luokka:Vuonna 1966 kuolleet
Pyhäjoen taistelu

Pyhäjoen taistelu käytiin Suomen sodan aikana pääsiäislauantaina 16. huhtikuuta 1808 Pyhäjoen Yppärin ja Viirteen kylissä. Eversti Kulnevin johtama 1 300 miehen vahvuinen venäläinen ratsuväki kävi Yppärin kylässä eversti von Döbelnin komentaman Uudenmaan rykmentin muodostaman ruotsalaisten jälkijoukon kimppuun. Venäläisten maantietä pitkin tekemä hyökkäys saatiin torjuttua, ja he joutuivat perääntymään. Toinen venäläisten osasto yritti sitten kiertää Döbelnin asemat Yppärin ojan kautta, mutta heidätkin pysäytettiin. Döbelnin joukko pääsi sitten perääntymään pohjoiseen päin. Taistelu jatkui sitten Virteen torpan luona, kun ruotsalaisten esikunnan päällikkö eversti Gustaf Löwenhjelm määräsi eversti Hans Henrik Gripenbergin johtaman jälkijoukon puolustukseen ja aikoi itse kiertää venäläiset toisella osastolla meren puolelta. Gripenberg sai taistelun ollessa käynnissä ylipäällikkö Klingsporilta ehdottoman perääntymiskäskyn ja joutui lähtemään perääntymään. Döbeln onnistui joukkoineen vain vaivoin suojaamaan perääntyjiä hyökkääviltä venäläisitä. Taistelu jatkui aina iltaan saakka. Löwenhjelm ja hänen adjutanttinsa kapteeni Clairfelt jäivät pahoin haavoittuneina venäläisten vangeiksi. Taistelun jälleen uudeksi esikuntapäälliköksi tuli eversti Carl Johan Adlercreutz ja von Döbelnistä tehtiin 2. Prikaatin uusi komentaja. Pyhäjoen taistelun muistomerkki sijaitsee Raahen kirkon edessä. Pattijoen Ruumiinhautakankaalla sijaitsee venäläisten taistelussa kaatuneiden hautapaikka. == Lähteet == * Pekka Kemppainen: Suomen sota 200 v. * Suomen sota Pyhäjoella 1808-1809 Luokka:Suomen sodan taistelut Taistelu Luokka:Vuoden 1808 sotahistoria Luokka:Pohjois-Pohjanmaan historia
Tiantai

Tiantai (天台, pinyin: tiāntái; Wade-Giles: T'ien-t'ai) on yksi buddhalaisuuden itäisistä koulukunnista. Zhiyi (538-597) perusti sen Kiinassa Sui-dynastian aikaan. Sitä seuranneen Tang-dynastian aikana Tiantaista tuli yksi johtavista kiinalaisista buddhalaisuuden koulukunnista. == Lähteet == * Routledge Encyclopedia of Philosophy: 7 The Chinese Buddhist Schools: Tiantai Luokka:Mahajana
Meranges

Meranges on kunta Baixa Cerdanyan comarcassa, Gironan maakunnassa, Katalonian itsehallintoalueella, Espanjassa. Kunnan pinta-ala on 37,3 neliökilometriä ja asukkaita siellä on 100 (2015).Instituto Nacional de Estadística Väestötiheys on 2,5 as./km². Merangesin naapurikunnat ovat Ger lännessä, Bellver de Cerdanya etelässä ja idässä ja Lles de Cerdanya luoteessa. Pohjoisessa kunta rajautuu Ranskaan. Kunnasta on matkaa Puigcerdàan 18,9 kilometriä, Andorraan 68,7 km ja maakunnan pääkaupunkiin Gironaan 154,7 km. == Asutuskeskukset == Merangesin asutuskeskukset ja niiden väkiluvut vuonna 2007: Nimi Väkiluku Girul 16 Meranges 71 Lähde: == Kuvia == Meranges (Cerdanya) codi ES510205.jpg|Näkymä Merangesiin. Església de Sant Sadurní (Meranges) - 11.jpg|Església de Sant Serni de Meranges Meranges - Sant Sadurní.jpg|Sant Serni de Meranges -kirkon ovi. == Lähteet == == Aiheesta muualla == * Kunnan kotisivut * Kunta Municatin sivuilla * Kunta Idescatin sivuilla Luokka:Gironan kunnat
VAL

Val tai VAL voi tarkoittaa seuraavia asioita: * Vapaa-ajattelijain liitto ry * VAL, metrotyyppi * Vál, kylä Unkarissa * Variable Assembly Language * Valiini- aminohapon lyhenne * etunimen Valerie muunnos == Etunimenä == * Val Demings (s. 1957), yhdysvaltalainen poliitikko * Val Guest (1911-2006), brittiläinen elokuvaohjaaja * Val Lewton (1904-1951), yhdysvaltalainen elokuvatuottaja ja käsikirjoittaja * Val Logsdon Fitch (1923-2015), yhdysvaltalainen fyysikko * Val Kilmer (s. 1959), yhdysvaltalainen näyttelijä * Val McDermid (s. 1955), skotlantilainen rikoskirjailija * Val Valentino (s. 1956), yhdysvaltalainen taikuri
Eduard Kokoity

Kokoity Džabejy fyrt Eduard (, , , s. 31. lokakuuta 1964 Tskhinvali, Etelä- Ossetian AA, Georgian SNT, Neuvostoliitto) on osseettipoliitikko, Venäjän, Nicaraguan ja Venezuelan tunnustaman Etelä-Ossetian presidentti vuosina 2001–2011. Kokoity on entinen painija ja Neuvostoliiton olympiajoukkueen jäsen. Hän oli vuoteen 1989 Tskhinvalin komsomolin pääsihteeri. Vuonna 1992 hän muutti Moskovaan, jossa harjoitti liiketoimintaa. Hän palasi vuonna 2001 Etelä-Ossetiaan, jossa hänet marras-joulukuussa 2001 valittiin tasavallan presidentiksi. Kokoity sai merkittävää tukea maan merkittävimpiin kuuluvalta Tedejevin klaanilta. Hänen valintansa jälkeen Tedejevit saivat haltuunsa tullilaitoksen ja liikenteen Transkaukasian valtatiellä. Vuonna 2003 Kokoity erotti Albert Tedejevin asemastaan turvallisuusneuvoston johdossa ja määräsi heidän yksityisarmeijansa riisuttavaksi aseista. Kokoity valittiin toiselle kaudelle marraskuussa 2006. Myöhemmin Georgian hallitsemilla alueilla järjestettiin oma äänestys, jossa Kokoityn erottama entinen pääministeri Dmitri Sanakojev valittiin Georgian tukeman "Etelä-Ossetian väliaikaisen hallinnollisen entiteetin" johtoon. Vuonna 2011 Kokoityn entiset ministerit syyttivät häntä korruptiosta ja vwnäjän tukirahojen väärinkäytöksistä ja vaativat ennenaikaiset vaalit. == Lähteet == Luokka:Etelä-Ossetian presidentit Luokka:Neuvostoliittolaiset painijat Luokka:Vuonna 1964 syntyneet Luokka:Elävät henkilöt
Crocs

Crocs on George B. Boedecker., Jr:n valmistamia muovikenkämalli. Kengät tehdään valamalla kuumennettua etyyleeni-vinyyli-asetaattivaahtoa muottiin, jossa se saa laajentua lopulliseen muotoonsa. Tuoteryhmä on pysynyt suosittuna, ja muotivillityksille tyypillisesti se on saanut osakseen sekä voimakasta kannatustacrocfans.com CrocFans website. että vastustusta. Crocsien tapaisia halpoja jäljitelmiä tehdään paljon. Crocs on yrittänyt patentoida kenkiensä rakennetta. Crocs aloitti sandaalien valmistamisen vuonna 2002, ja se on sittemmin laajentanut kenkämallistoaan mm. saappaisiin, talvikenkiin, kumikenkiin ja varvastossuihin. Crocsin jalkineille tunnusomaista ovat materiaalin lisäksi kirkkaat ja selkeät värit. ==Lähteet== ==Aiheesta muualla== * Crocsien virallinen kotivu * Crocs Indian virallinen kotisivu Luokka:Kengät Luokka:Yhdysvaltalaiset yritykset Luokka:2000-luvun muoti Luokka:2010-luvun muoti
Ioánnis Poúlos

Ioánnis Poúlos () oli kreikkalainen miekkailija, joka osallistui vuoden 1896 kesäolympialaisissa florettiturnaukseen. Poúloksen hävittyä turnauksessa kaikki kolme otteluansa, hän sijoittui viimeiseksi omassa karsintaryhmässään. Hänen karsintaryhmässään oli yhteensä neljä miekkailijaa. Koko turnauksessa Poúlos sijoittui jaetulle viimeiselle sijalle, eli seitsemänneksi. Luokka:Kreikkalaiset miekkailijat
Salaki

Salaki (Salacca zalacca) on palmukasvi. Se on kotoisin Malesiasta ja Indonesiasta.Maya Ethnobotanicals Kaukoidässä salakia arvostetaan erittäin paljon. == Kasvi == Salakipalmu on lyhytrunkoinen, pieni puu, joka kasvaa sademetsässä suurempien puiden varjossa. Puu on piikkinen, ja sen hedelmät kasvavat terttuina oksien joukossa, mistä niitä on piikkien takia vaikea poimia. Palmu on yleensä kaksikotinen (hede- ja emikukat eri yksilöissä), mutta Balilla tavataan hermafrodiittisia yksilöitä. Sitä voi lisätä siementen lisäksi myös oksapistokkaista.Martin F.W.: Multipurpose palms you can grow 1999 == Hedelmä == Salaki on pyöreähkö, noin viiden sentin pituinen hedelmä. Sen punaruskea pinta on kova, kiiltävä ja suomujen peitossa. Sen takia salakia kutsutaankin joskus käärmeenmuniksi. Salakit säilytetään hyvin kylmässä, 1–2 celsiusasteessa lyhyitä aikoja. Salaki säilyy todella huonosti.Kasvikset.fi === Hedelmäliha === Salakin vaalea hedelmäliha on muodostunut kolmesta läpinäkyvän kalvon peittämästä osasta, joissa jokaisessa on ruskea siemen. Kypsän salakin malto on melko kuivaa ja kiinteää. Salakin maku on hapanimelä, ja se soveltuu syötäväksi sellaisenaan tai jälkiruoissa paloiteltuna. Salakin siemeniä ja hedelmälihoja peittäviä kalvoja ei syödä. == Lähteet == Luokka:Palmukasvit Luokka:Hedelmät
Henri Delaborde

Henri Delaborde oli ranskalainen miekkailija, joka osallistui vuoden 1896 kesäolympialaisissa florettiturnaukseen. Delaborden hävittyä turnauksessa kaksi otteluansa kolmesta, hän sijoittui toiseksi viimeiseksi omassa karsintaryhmässään. Hänen karsintaryhmässään oli yhteensä neljä miekkailijaa. Koko turnauksessa hän sijoittui jaetulle viidennelle sijalle. Luokka:Ranskalaiset miekkailijat
Bill Tilden

William Tatem Tilden II (10. helmikuuta 1893 Philadelphia, Pennsylvania – 5. kesäkuuta 1953 Los Angeles, Kalifornia) oli yhdysvaltalainen tennispelaaja. Hän oli maailmanrankingin ykkönen vuosina 1920–1925. Tilden valittiin International Tennis Hall of Fame'iin vuonna 1959. Urheilulehti arvioi hänet 2009 kaikkien aikojen kuudenneksi parhaaksi homo- tai biseksuaaliseksi urheilijaksi. Hän voitti Wimbledonin kaksinpelimestaruuden kolmesti vuosina 1920, 1921 ja 1930 sekä nelinpelimestaruuden vuonna 1927. ==Saavutukset== Amatöörina Bill Tilden osallistui 192 turnaukseen ja voitti niistä 138. ===Grand Slam -loppuottelut kaksinpelissä=== ====Voitot (10)==== Vuosi Turnaus Vastustaja Lopputulos 1920 Wimbledonin tennisturnaus Gerald Patterson 2-6, 6-3, 6-2, 6-4 1920 Yhdysvaltain avoin tennisturnaus Bill Johnston 6-1, 1-6, 7-5, 5-7, 6-3 1921 Wimbledonin tennisturnaus Brian Norton 4-6, 2-6, 6-1, 6-0, 7-5 1921 Yhdysvaltain avoin tennisturnaus Wallace F. Johnson 6-1, 6-3, 6-1 1922 Yhdysvaltain avoin tennisturnaus Bill Johnston 4-6, 3-6, 6-2, 6-3, 6-4 1923 Yhdysvaltain avoin tennisturnaus Bill Johnston 6-4, 6-1, 6-4 1924 Yhdysvaltain avoin tennisturnaus Bill Johnston 6-1, 9-7, 6-2 1925 Yhdysvaltain avoin tennisturnaus Bill Johnston 4-6, 11-9, 6-3, 4-6, 6-3 1929 Yhdysvaltain avoin tennisturnaus Francis Hunter 3-6, 6-3, 4-6, 6-2, 6-4 1930 Wimbledonin tennisturnaus Wilmer Allison 6-3, 9-7, 6-4 ====Tappiot (5)==== Vuosi Turnaus Vastustaja Lopputulos 1918 Yhdysvaltain avoin tennisturnaus R. Lindley Murray 3-6, 1-6, 5-7 1919 Yhdysvaltain avoin tennisturnaus Bill Johnston 4-6, 4-6, 3-6 1927 Ranskan avoin tennisturnaus René Lacoste 4-6, 6-4, 7-5, 3-6, 9-11 1927 Yhdysvaltain avoin tennisturnaus René Lacoste 9-11, 3-6, 6-4, 3-6 1930 Ranskan avoin tennisturnaus Henri Cochet 6-3, 6-8, 3-6, 1-6 ===Muut Grand Slam -voitot=== *Ranskan avoin tennisturnaus : Sekanelinpeli: 1930 *Wimbledonin tennisturnaus : Nelinpeli: 1927 *Yhdysvaltain avoin tennisturnaus : Nelinpeli: 1918, 1920, 1921, 1922, 1923, 1927 : Sekanelinpeli: 1913, 1914, 1922, 1923 == Lähteet == == Aiheesta muualla == Luokka:Yhdysvaltalaiset tennispelaajat Luokka:Vuonna 1893 syntyneet Luokka:Vuonna 1953 kuolleet Luokka:Seulonnan keskeiset artikkelit
Bysantin–sassanidien sota (540–562)

Bysantin–sassanidien sota käytiin vuosina 540–562. Valtakunnat olivat sopineen "ikuisen rauhan" keskenään vuonna 532. Tämän jälkeen keisari Justinianus I oli pystynyt aloittamaan suuria sotilasoperaatioita, joiden ansiosta Afrikan pohjoisrannikko ja Italia taas joutuivat Itä-Rooman valtaan (katso vandaalisota ja Goottisota (535–554)). Persian kuningas Khosrau I pelkäsi Itä- Rooman kasvavaa valtaa ja aloitti sodan vuonna 540. Khosrau johti itse armeijaa joka hyökkäsi Syyriaan. Roomalaisia joukkoja johti Justinianuksen serkku Germanus. Khosrau valtasi ja ryösti Antiokian, joka oli huonosti puolustettu. Khosrau yritti myös vallata Daran, mutta epäonnistui. Tämän jälkeen sota levisi Lazicaan, jonka kuningas luopui roomalaisista. Khosrau joutui kuitenkin jättämään sotatoimet Lazicassa koska Belisarius saapui jälleen kerran johtamaan Mesopotamian joukkoja. Belisarius teki rohkean hyökkäyksen persialaisten alueelle vuonna 541. Khosrau yritti tämän jälkeen hyökätä Jerusalemia vastaan vuonna 542, mutta Belisarius sai tämän luopumaan tästä aikeesta. Vuonna 543 persialaiset hyökkäsivät roomalaisten Armeniaan ja roomalaiset hyökkäsivät Persarmeniaan. Vuonna 544 Khosrau hyökkäsi Edessaa vastaa, mutta epäonnistui. Tämän jälkeen Khosraun oli valmis aselepoon, joka solmittiin viideksi vuodeksi. Osana sopimusta roomalaiset lupasivat maksaa persialaisille vuosittain 2000 puntaa kultaa. Lazica jätettiin kuitenkin sopimuksen ulkopuolelle ja sota jatkui siellä. Roomalaiset menestyivät hyvin Lazicassa Bessaksen ja Germanuksen pojan Iustinuksen johdolla. Vuonna 557 solmittiin uusi aselepo, johon liitettiin myös Lazica. Lopullinen rauha saatiin aikaan vasta vuonna 562. Rauhansopimuksen tuli kestää 50 vuotta ja sen mukaan roomalaiset maksoivat vuosittain suuret lunnaat, mutta he saivat pitää Lazican ja Daran. == Lähteet == Luokka:Bysantin sodat Luokka:500-luvun sodat Luokka:Sassanidien sodat
Lles de Cerdanya

Lles de Cerdanya on kunta Baixa Cerdanyan comarcassa, Lleidan maakunnassa, Katalonian itsehallintoalueella, Espanjassa. Kunnan pinta-ala on 102,8 neliökilometriä ja asukkaita siellä on 247 (2016). Väestötiheys on noin 2,4 as./km². Lles de Cerdanyan Baixa Cerdanyaan kuuluvat naapurikunnat ovat Meranges koillisessa, Bellver de Cerdanya ja Prullans lännessä ja Montellà i Martinet etelässä. Lännessä kunta rajautuu espanjalaiseen Alt Urgellin comarcaan, pohjoisessa Andorraan ja koillisessa Ranskaan. Nykyinen Lles de Cerdanyan kunta muodostui vuonna 1966, kun Músser i Arànserin kunta liitettiin siihen. Lles de Cerdanyan nähtävyyksiä ovat muun muassa Sant Pere de Lles -kirkko sekä Llesin linnan rauniot. Aransa on Arànserin kylässä sijaitseva murtomaahiihtokeskus. Toinen kunnan murtomaahiihtokeskuksista on nimeltään Lles (Lles Estació d'Esquí i Muntanya) Església de Sant Pere de Lles (Lles de Cerdanya) - 2.jpg|Església de Sant Pere de Lles Pista a Mirador (Aransa).JPG|Näkymä hiihtoreitistä Aransassa. == Asutuskeskukset == Lles de Cerdanyan asutuskeskukset ja niiden väkiluvut vuonna 2007: Nimi Väkiluku Arànser 46 Lles de Cerdanya 89 Músser 43 Travesseres 27 Viliella 15 Lähde: == Lähteet == == Aiheesta muualla == * Kunta Idescatin sivuilla Luokka:Lleidan kunnat
Francesco Allegrini da Gubbio

Francesco Allegrini da Gubbio (s. 1587, Gubbio - k. 1663, Rooma) oli barokkiajan italialainen taidemaalari. Hän oli Giuseppe Cesarin (joka on tunnettu myös nimellä Cavaliere D'Arpino) oppilas. Allegrini maalasi muun muassa Gubbion Madonna de' Bianchin kirkon ja katedraalin freskot. Hänen freskojaan on myös Savonassa. Rooman Palazzo Colonnassa hän maalasi Clauden maisemakuvien ihmishahmot. Francesco Allegrini da Gubbion poika Flaminio oli myös taidemaalari. == Lähteet == * Biographical catalogue of the principal Italian painters, by a lady M. Farquhar ed. by R.O. Wornum s. 5 Luokka:Italialaiset taidemaalarit Luokka:Vuonna 1587 syntyneet Luokka:Vuonna 1663 kuolleet Luokka:Barokkitaiteilijat
Sulkapallo kesäolympialaisissa 2008

2008 kesäolympialaisten sulkapalloturnaus käytiin 9.–17. elokuuta. Sulkapallossa järjestettiin viisi kilpailutapahtumaa: miesten ja naisten kaksin- ja nelinpelit sekä sekanelinpeli. Sulkapallo-ottelujen pelipaikkana toimi Pekingin teknillisen yliopiston liikuntasali. == Mitalistit == Kilpailu Kultaa Hopeaa Pronssia Miesten kaksinpeli Lin Dan Lee Chong Wei Chen Jin Naisten kaksinpeli Zhang Ning Xie Xingfang Maria Kristin Yulianti Miesten nelinpeli Markis Kido ja Hendra Setiawan Cai Yun ja Fu Haifeng Lee Jae-jin ja Hwang Ji-man Naisten nelinpeli Du Jing ja Yu Yang Lee Kyung-won ja Lee Hyo- jung Zhang Yawen ja Wei Yili Sekanelinpeli Lee Hyo-jung ja Lee Yong-dae Nova Widianto ja Liliyana Natsir He Hanbin ja Yu Yang ==Mitalitaulukko== 1 3 2 3 8 2 1 1 1 3 2 1 1 1 3 4 0 1 0 1 Luokka:Kesäolympialaiset 2008 2008
Mattias Wiklöf

Mattias Wiklöf (s. 24. toukokuuta 1979) on ruotsalainen jalkapalloilija, pelipaikaltaan keskikenttäpelaaja ja hyökkääjä. Hän edustaa kaudella 2009 Ruotsin kolmanneksi korkeimmalla sarjatasolla pelaavaa IK Bragea. Kaudella 2008 Wiklöf pelasi Veikkausliigan IFK Mariehamnissa. Hän siirtyi maarianhaminalaisjoukkueeseen Ruotsin 2-divisioonassa pelaavasta Sandvikens IF:sta. Hän on Ockelbo IF:n kasvatti. == Lähteet == == Aiheesta muualla == * Mattias Wiklöf IFK Mariehamnin sivuilla * Mattias Wiklöf Veikkausliigan sivuilla Luokka:Ruotsalaiset jalkapalloilijat Luokka:Vuonna 1979 syntyneet Luokka:Elävät henkilöt
Komeapihta

Komeapihta (Abies magnifica) on pihtojen sukuun kuuluva havupuu. Lajia esiintyy Yhdysvaltojen länsirannikolla Oregonin ja Kalifornian vuoristoissa. Komeapihta on hyvin läheinen aitopihdan (Abies procera) kanssa. Laji kasvaa yleensä 40–60 metriä korkeaksi, rungon halkaisijan ollessa kaksi metriä. Komeapihta on korkealla viihtyvä puu ja sitä esiintyy 1 400–2 700 metrin korkeudella. Nuorten puiden kaarna on pehmeää, väriltään harmaata ja muuttuu pihkarakkuloiden seurauksena vanhojen puiden oranssinpunaiseksi, karkeaksi ja halkeilleeksi. Neulaset ovat 2–3,5 senttiä pitkiä, väriltään sinivihreitä.Factsheet Virginia Tech Lajia käytetään puutavaraksi ja paperiteollisuuden raaka-aineena. Se on myös suosittu joulukuusena.Laacke, R.J. California Red Fir USDA forest service Northeast area == Lähteet == == Aiheesta muualla == * Trees and Shrubs Online: Abies magnifica * Global Biodiversity Information Facility (GBIF): Abies magnifica * Integrated Taxonomic Information System (ITIS): Abies magnifica * United States Department of Agriculture (USDA): Abies magnifica Luokka:Pihdat
Kesäparalympialaiset 1964

Kesäparalympialaiset 1964 järjestettiin Tokiossa Japanissa, jossa järjestettiin myös saman vuoden kesäolympialaiset. Urheilijoita saapui kisoihin 21. maasta yhteensä 375, heistä 307 oli miehiä ja 68 naisia. Avajais- ja päätösseremonioissa oli läsnä silloinen prinssi Akihito ja prinsessa Michiko. Suomi ei ollut kisoissa mukana. Uutena lajina kisoissa oli 60 metrin pyörätuolikelaus, jota ei ollut vuoden 1960 kisoissa. == Lähteet == == Aiheesta muualla == * Kisojen kuvagalleria * Official website of the Paralympic Movement * Fifty years on: revisiting the Tokyo 1964 Paralympics Luokka:Paralympialaiset Luokka:Vuoden 1964 urheilu Luokka:Tokion urheilu
Vallinginkylä

Vallinginkylä () on entinen inkerinsuomalainen kylä nykyisen Pietarin kaupungin alueella. Se sijaitsi Katariinanhovinjoen luona nykyisten Kalininin- ja Trefolevinkatujen risteyksessä. Kylä kuului Pietarin Pyhän Marian seurakuntaan. Vallinginkylän seudulle oli jo Paavali I:n aikana perustettu rautavalimo, sittemin Putilovin tehdas, joka sai neuvostoaikana nimen Kirovin tehdas. Alueella toimi myös englantilaisten johtama manufaktuuritehdas, jossa työskenteli mm. Suomesta muuttaneita suomalaisia. Tehtaiden perustaminen toi seudulle runsaasti venäläistä väestöä. Kylälaisille maanviljeilys jäi syrjemmäksi ja kylän alue slummiutui nopeasti. Vallinginkylän suomalainen koulu oli perustettu vuonna 1874. Se oli seurakunnan hallinnassa oleva ns. alustava kirkkokoulu, kolmivuotinen. Tärkeimmät oppiaineet olivat uskonto, suomen- ja venäjänkieli sekä laskento. Vuonna 1888 kylässä asuneet suomalaiset lahjoittivat Pyhän Marian seurakunnalle tontin, jolle rakennettiin koulutalo ja 1900-luvun alussa rukoushuone. ==Lähteet== == Aiheesta muualla == *Vallinginkylä Pietari-tietosanakirjassa *Vallinginkylän rukoushuone Pietari- tietosanakirjassa Luokka:Pietarin Pyhän Marian seurakunnan kylät Luokka:Pietarin historialliset kaupunginosat
Geórgios Valakákis

Geórgios Valakákis () oli kreikkalainen miekkailija, joka osallistui vuoden 1896 kesäolympialaisissa florettiturnaukseen. Valakákiksen hävittyä turnauksessa kaikki kolme otteluansa, hän sijoittui viimeiseksi omassa karsintaryhmässään. Hänen karsintaryhmässään oli yhteensä neljä miekkailijaa. Koko turnauksessa hän sijoittui jaetulle viimeiselle sijalle, eli seitsemänneksi. ==Lähteet== * Luokka:Kreikkalaiset miekkailijat Luokka:Syntymävuosi puuttuu Luokka:Kuolinvuosi puuttuu
Kazuhiko Akiyama

Kazuhiko Akiyama (s. 3. tammikuuta 1973) on tähdistön jäsen Kahjot Ninjat -kilpailussa. Lisäksi hän on voittanut 4. kisassa koko kilpailun. Hänellä on näkövamma, joka ajoittain estää häntä näkemästä pimeässä. Akiyama on suorittanut asepalveluksen ja kilpaillut painijana. Hän työskenteli ravustajana, mutta joutui luopumaan työstä näkövamman vuoksi. Myöhemmin hän kouluttautui hierojaksi. == Kilpailutulokset == Kilpailu Numero Suoritus Taso 2 100 Epäonnistui seinännostossa Toinen 3 99 Epäonnistui seinännostossa Toinen 4 86 Voitti koko kilpailun (6.0 sekunnin turvin) Viimeinen 6 100 Epäonnistui verkkohypyssä Ensimmäinen 7 99 Epäonnistui verkkohypyssä Ensimmäinen 8 99 Epäonnistui verkkohypyssä Ensimmäinen 9 100 Epäonnistui neloishypyssä Ensimmäinen 10 981 Epäonnistui kaarevalla seinällä Ensimmäinen 11 99 Epäonnistui vartalonojassa Kolmas 12 97 Epäonnistui putkiliu'ulla Kolmas 13 91 Epäonnistui vääntyneellä vallilla Ensimmäinen 14 71 Epäonnistui kaarevalla seinällä Ensimmäinen 15 81 Epäonnistui kaarevalla seinällä Ensimmäinen 16 71 Epäonnistui karusellissa Toinen 17 71 Epäonnistui rengasliu'ussa Ensimmäinen 18 Ei ollut mukana 19 Ei ollut mukana 20 1901 Epäonnistui puolikourussa Ensimmäinen 21 Ei ollut mukana 22 20 Epäonnistui puolikourussa Ensimmäinen 23 Ei ollut mukana == Lähteet == *NinjawarriorTV.com: Kazuhiko Akiyama Luokka:Japanilaiset henkilöt Luokka:Vuonna 1973 syntyneet Luokka:Elävät henkilöt
Konstantínos Miliótis-Komninós

Konstantínos Miliótis-Komninós (, s. 1874 Ermoúpoli) oli kreikkalainen miekkailija, joka osallistui vuoden 1896 kesäolympialaisissa florettiturnaukseen. Miliótis-Komninóksen hävittyä turnauksessa kaksi otteluansa kolmesta, hän sijoittui toiseksi viimeiseksi omassa karsintaryhmässään. Hänen karsintaryhmässään oli yhteensä neljä miekkailijaa. Koko turnauksessa Miliótis-Komninós sijoittui jaetulle viidennelle sijalle. == Lähteet == Luokka:Kreikkalaiset miekkailijat Luokka:Vuonna 1874 syntyneet Luokka:Kuolinvuosi puuttuu
Kurt Leucht

Kurt Leucht (13. maaliskuuta 1903 – 2. marraskuuta 1974)Kurt Leucht Bio, Stats and ResultsViitattu 29.7.2024 oli saksalainen kreikkalais-roomalaisen tyylin painija. Leucht voitti olympiakultaa 58 kilogramman painoluokassa 1928 Amsterdamin kisoissa. 1931 EM-kisoissa Prahassa hän saavutti hopeaa 56 kilogramman painoluokassa.Kurt Leucht olympics.com-sivustollaViitattu 29.7.2024 ==Lähteet== ==Aiheesta muualla== * Kurt Leucht FILA:n tietokannassa Luokka:Saksalaiset kreikkalais-roomalaisen tyylin painijat Luokka:Saksalaiset olympiavoittajat Luokka:Vuonna 1903 syntyneet Luokka:Vuonna 1974 kuolleet
Saga

Saga voi tarkoittaa ainakin seuraavia: __NOTOC__ ==== Ihmiset ja jumalat ==== * Saga, pohjoismainen naisen etunimi * Saga, sukunimenä: ** Hiro Saga (1914–1987), japanilais-kiinalainen aatelisnainen ja muistelmakirjailija ** Soraya Saga, oik. Kaori Tanaka (s. 1969), japanilainen kuvittaja ja videopelien suunnittelija * Saga, Japanin keisari * Sága, skandinaavisessa mytologiassa historian ja tarinankerronnan jumalatar ==== Maantiede ja luonnontiede ==== * Saga, kaupunki Japanissa * Sagan prefektuuri, prefektuuri Japanissa * Saga, kylä Kataloniassa, Espanjassa * Saga, hepokattien suku, johon kuuluu mm. Saga pedo -laji ==== Viihde ==== * Saga, kanadalainen rockyhtye * Saga, ruotsalainen naispuolinen laulaja * Saga, Squaren aloittama videopelisarja * Saga, Brian K. Vaughanin käsikirjoittama ja Fiona Staplesin piirtämä sarjakuva ==== Yritykset ==== * Saga-palvelutalot, Saga Care Finland -yhtiön palvelutaloja * Saga Furs (ent. Turkistuottajat), suomalainen turkistukkukauppayhtiö ==== Laivasto ==== * Saga, Japanin laivaston tykkivene * HMS Saga, Ruotsin laivaston potkurikorvetti * HMS Saga, Britannian Kuninkaallisen laivaston sukellusvene == Katso myös == * Saaga
Athanásios Voúros

Athanásios Voúros () oli kreikkalainen miekkailija, joka osallistui vuoden 1896 kesäolympialaisissa florettiturnaukseen. Voúroksen voitettua turnauksessa kaksi otteluansa kolmesta, hän sijoittui toiseksi omassa karsintaryhmässään. Hänen karsintaryhmässään oli yhteensä neljä miekkailijaa. Koko turnauksessa Voúros sijoittui neljännelle sijalle. Myös turnauksessa kolmanneksi sijoittunut Periklís Pierrákos-Mavromichális voitti kaksi otteluansa kolmesta, mutta koska yksi Voúroksen voitoista oli luovutusvoitto, lopputuloksissa Pierrákos-Mavromichális oli kolmas ja Voúros neljäs. Luokka:Kreikkalaiset miekkailijat
Krates

Krates (, ) on kreikkalainen nimi. Se voi viitata seuraaviin henkilöihin: * Krates (400-luku eaa.), komediakirjailija * Krates Ateenalainen (k. 268/265 eaa.), akatemialainen filosofi, Platonin Akatemian johtaja Polemonin jälkeen * Krates Malloslainen (100-luku eaa.), stoalainen filosofi ja grammaatikko * Krates Thebalainen (200-luku eaa.), kyynikkofilosofi * Krates Tralleislainen, reettori
Dassault Étendard IV

pienoiskuva|Museoitu Ranskan laivaston Dassault Étendard IVM. Dassault Étendard IV on ranskalainen suihkukäyttöinen laivaston tiedustelulentokone (versio IVP) ja rynnäkköpommikone (versio IVM). Kone oli lentotukialusta käyttävä.Sharpe, 2002: s. 76 ==Konetyypin kehitys== Dassault-yhtymän tehtäväksi annettiin kehittää Nato-standardit täyttävä kevyt, yksimoottorinen ja suihkukäyttöinen rynnäkköpommittaja, joka kykenisi toimintaan päällystämättömiltä lentokentiltä. Kone suunniteltiin aliäänikoneeksi eli subsooniseksi, mikä tarkoittaa, ettei se ylitä äänen nopeutta matalalennossa. Ensilento koitti vuonna 1958. Tehtävään tuli valituksi Fiat G.91 -konetyyppi. Étendard oli osoittautunut moottoriltaan alitehoiseksi, mutta yhtiön omalla riskillä Marcel Dassault jatkoi tyypin kehittelyä. Ranskan laivaston käyttöön tuotettiin kaksi käyttötarkoitukseltaan poikkeavaa alatyyppiä. Kummankin palvelusura aloitettiin vuonna 1962. Koneen edessä on taitettava putki ilmatankkausta varten.Sharpe, 2000: s. 76 Étendardista kehitettiin edelleen tehokkaammalla moottorilla ja raskaammin aseistettu Super ÉtendardSharpe, 2000: s. 77. Koneet vedettiin palveluksesta 1991 ja korvattiin pääosin Dassault Rafalella. ==Tekniset tiedot== Dassault Étendard IV * Kärkiväli: 9,60 m * Pituus: 14,31 m * Korkeus: 3,86 m * Tyhjäpaino: 5 800 kg * Suurin lentopaino: 12 000 kg * Moottori: 1× SNECMA Atar 8B (työntövoima 4 400 kg, 9 700 lbs) * Suurin nopeus: 1 180 km/h (683 mph) * Lentomatka: 1 700 km (1 056 mailia) ==Aseistus== * 2x 30mm DEFA 551 -tykkiä, kumpaankin 150 laukausta * 5x ripustuspisteet, koneen ulkopuoliselle aseistukselle: max. 1 360 kg (raketteja, pommeja sekä ohjuksia: myös ydinaseita) === Vastaavia vertailukelpoisia sotilaslentokoneita === * Republic F-105 Thunderchief * McDonnell Douglas F-4 Phantom II * Fiat G.91 * Sukhoi Su-24 "Fencer"" * Mikoyan-Gurevich MiG-27 "Flogger" (kone on MiG-23:n rynnäkköversio) ==Lähteet== *Sharpe, Michael: Attack and interceptor jets. Kent: Amber Books, 2002. ISBN 1-84013-335-X === Viitteet === == Aiheesta muualla == * Dassault Étendard Hallen Hävittäjäsivut (yksityishenkilön sivut) * Dassault Super Étendard Hallen Hävittäjäsivut (yksityishenkilön sivut) Etendard 4 Luokka:Ranskalaiset tiedustelukoneet Luokka:Ranskalaiset rynnäkkökoneet Luokka:1950-luvun rynnäkkökoneet
Sutela (Pietari)

Sutela () on entinen inkerinsuomalainen kylä ja historiallinen kaupunginosa Pietarin kaupungin alueella. Se sijaitsee Obvodnyi-kanavan eteläpuolella Moskovan ja Vytebskin rautateiden välissä Sutelanjoen () rannalla. Kylä kuului Pietarin Pyhän Marian seurakuntaan. Vuonna 1756 Sutelan lähelle perustettiin ortodoksinen ja luterilainen Volkovon hautausmaa (), jotka ovat kaupungin vanhimpia edelleen käytössä olevia hautapaikkoja. ==Lähteet== == Aiheesta muualla == *Sutela Pietari-tietosanakirjassa *Sutelan hautausmaat Pietari- tietosanakirjassa Luokka:Pietarin Pyhän Marian seurakunnan kylät Luokka:Pietarin historialliset kaupunginosat
Latifa

thumb|250px|Latifa konsertissa Karthagossa Latifa Bint Alayah al-Arfaoui (), taiteilijanimeltään vain Latifa (لطيفة; s. 14. helmikuuta 1961) on tunisialainen laulaja. Hän syntyi Manoubassa ja osoittautui varhain musikaalisesti lahjakkaaksi. Hän opiskeli Tunisiassa ja sitten Egyptissä. Latifa aloitti levytystensä julkaisemisen 1980-luvulla. Hän on noussut yhdeksi arabimaailman kuunnelluimmista artisteita, ja hän saikin World Music Awardin vuonna 2004. Latifalla on levytyssopimus Rotanan kanssa. == Aiheesta muualla == * Viralliset sivut. , Luokka:Tunisialaiset laulajat Luokka:Vuonna 1961 syntyneet Luokka:Elävät henkilöt
Kesäparalympialaiset 1968

Kesäparalympialaiset 1968 järjestettiin Tel Avivissa Israelissa 4–13. marraskuuta. Alun perin kisat oli tarkoitus järjestää Méxicossa, Meksikossa, joka oli valittu järjestämään samana vuonna järjestetyt olympialaiset. Kuitenkin vuonna 1966 Meksikon hallitus vetäytyi pois vastuusta järjestää vuoden 1968 paralympialaiset. Paralympialaisten alkuperäinen ideoija, Sir Ludwig Guttmann, halusi kuitenkin jatkaa kisojen perinnettä ja hyväksyi Israelin hallituksen kutsun järjestää kisat Israelissa. Kisat avattiin 4. marraskuuta Jerusalemin heprealaisen yliopiston areenalla 10 000 henkilön läsnä ollessa. Kisoihin osallistui 750 urheilijaa 29 maasta. Vuoden 1968 kisojen uusina lajeina esiteltiin nurmikeilailu eli Lawn bowls, naisten koripalloilu ja miesten 100m pyörätuolikelaus. Kisojen päätösseremonia järjestettiin Tel Avivissa. Kisat avasi ja päätti silloinen varapääministeri Yigal Allon. Suomea kisoissa edusti yleisurheilussa Veikko Puputti, mutta hän ei saavuttanut mitalisijoitusta. == Mitalitaulukko TOP-10 == 1 align=left 33 27 39 99 2 align=left 29 20 20 69 3 align=left 18 21 23 62 4 align=left 15 16 7 38 5 align=left 13 10 9 32 6 align=left 12 12 11 35 7 align=left 12 10 17 39 8 align=left 12 4 4 20 9 align=left 10 10 10 30 10 align=left 9 10 7 26 == Lähteet == == Aiheesta muualla == * Official website of the Paralympic Movement * 44th anniversary of 1968 Games Luokka:Paralympialaiset Luokka:Vuoden 1968 urheilu Luokka:Tel Avivin urheilu
Arsenal de l’Aéronautique

Arsenal de l'Aéronautique oli Ranskan valtion omistama lentokonevalmistaja toisen maailmansodan aikana. Se suunnitteli muutamia hyvin kehittyneitä lentokoneita, mutta niitä valmistettiin huomattavan vähän. Lisäksi ne eivät ehtineet valmistua ennen Saksan Ranskan-valtausta. ==Lentokoneet== * Arsenal VG 30 (1938) * Arsenal VG 31 VG-30 versio * Arsenal VG 32 VG-30 versio * Arsenal VG-33 * Arsenal VG-34 VG-33 versio * Arsenal VG-35 VG-33 versio * Arsenal VG-36 VG-33 versio * Arsenal VG-37 * Arsenal VG-38 * Arsenal VG-39 VG-36 versio * Arsenal VG-40 VG-39 versio * Arsenal VG-50 VG-39 versio * Arsenal VB 10 (1945) * Arsenal O.101 (1947) * Arsenal VG 70 (1948) * Arsenal VG 80 * Arsenal VG 90 (1949) * Arsenal-Delanne 10 Luokka:Ranskalaiset lentokonevalmistajat
Joseph Pilato

Josef Francis Anthony Pilato Jr. (16. maaliskuuta 1949 – 24. maaliskuuta 2019‘Day of the Dead’ Scene-Stealer Joseph Pilato Has Died at 70 ) oli yhdysvaltalainen elokuva- ja ääninäyttelijä. Hänen tunnetaan kenties parhaiten George A. Romeron elokuvasta Elävien kuolleiden päivä, jossa hän näytteli pahansuopaa kapteeni Rhodesia. Sivurooleissa hän on esiintynyt muun muassa elokuvissa Dawn of the Dead ja Pulp Fiction, sekä ääninäytellyt sarjassa Digimon. == Lähteet == ==Aiheesta muualla== *Joseph Pilaton profiili IMDB.comin sivustolla Luokka:Yhdysvaltalaiset näyttelijät Luokka:Yhdysvaltalaiset ääninäyttelijät Luokka:Vuonna 1949 syntyneet Luokka:Vuonna 2019 kuolleet
Liisa Savolainen

Liisa Savolainen (5. elokuuta 1897 Pietari – 31. elokuuta 1920 Pietari) oli pietarinsuomalainen kommunisti, joka oli yksi Kuusisen klubin murhien uhreista. Savolainen oli pietarilaisen työmiehen tytär, joka kuului Suomen kommunistisen puolueen perustajajäseniin. Hän työskenteli Jukka Rahjan sihteerinä sekä toimitsijana ja konttoristina SKP:n sotilasjärjestössä. Savolainen kuoli SKP:n ”revolveriopposition” tekemien niin sanottujen Kuusisen klubin murhien uhrina 31. elokuuta 1920 Pietarissa. Savolainen on haudattu yhdessä seitsemän muun uhrin kanssa Pietarin Mars-kentälle, ja hänen nimensä löytyy paikalla olevasta Elokuun kommunardien hautakivestä. == Lähteet == Luokka:SKP:ssä (1918–1990) vaikuttaneet henkilöt Luokka:Suomen sisällissodan punaiset Luokka:Suomalaiset henkirikosten uhrit Luokka:Pietarinsuomalaiset henkilöt Luokka:Vuonna 1897 syntyneet Luokka:Vuonna 1920 kuolleet Luokka:Neuvostoliitonsuomalaiset henkilöt
Tom Walsh

Tom Walsh (s. 22. huhtikuuta 1983 Arlington, Massachusetts) on yhdysvaltalainen jääkiekkopuolustaja. == Ura == Walsh pelasi yliopistosarjassa Harvardin yliopiston joukkueessa neljä kautta (2002–2006). Tämän jälkeen Walsh siirtyi AHL:ssa pelaavaan San Jose Sharksin farmijoukkue Worcester Sharksiin kaudeksi 2006–2007. Osan kaudesta Walsh pelasi ECHL-sarjassa Fresno Falconsin joukkueessa. Kaudeksi 2007–2008 Walsh kuitenkin vakiinnutti paikkansa Worcesterin puolustuksessa, ja pelasi koko kauden AHL:ssä. Walsh siirtyi kaudeksi 2008–2009 SM-liigaan HIFK:hon. Walsh pelasi HIFK:ssa 30 ottelua, mutta osapuolet purkivat sopimuksensa tammikuussa, ja Walsh palasi tämän jälkeen kotimaahansa kuntouttamaan olkapäätään. Britannian pääsarjajoukkue Belfast Giants hankki Walshin joukkueeseensa kaudeksi 2009–2010. Walsh lopetti uransa keväällä 2010. == Lähteet == * *Walsh jatkoaika.comissa === Viitteet === Luokka:Yhdysvaltalaiset jääkiekkoilijat Luokka:San Jose Sharksin varaamat pelaajat Luokka:Vuonna 1983 syntyneet Luokka:Elävät henkilöt
Judo kesäolympialaisissa 2008

2008 kesäolympialaisten judokilpailut käytiin 9.–15. elokuuta. Judokilpailuissa oli sekä miehillä että naisilla seitsemän painoluokkaa. Judon kilpailupaikkana toimi Beijing Science and Technology University Gymnasium. ==Mitalistit== ===Miehet=== Sarja Kultaa Hopeaa Pronssia 60 kg Choi Min-Ho Ludwig Paischer Rishod Sobirov Ruben Houkes 66 kg Masato Uchishiba Benjamin Darbelet Yordanis Arencibia Pak Chol-Min 73 kg Elnur Məmmədli Wang Ki-Chun Rasul Boqiev Leandro Guilheiro 81 kg Ole Bischof Kim Jae-Bum Tiago Camilo Roman Hontjuk 90 kg Irakli Tsirekidze Amar Benikhlef Sergei Aschwanden Hesham Mesbah 100 kg Tuvshinbajar Naidan Ashat Žitkejev Movlud Miralijev Henk Grol yli 100 kg Satoshi Ishii Abdullo Tangrijev Teddy Riner Oscar Braison ===Naiset=== Sarja Kultaa Hopeaa Pronssia 48 kg Alina Alexandra Dumitru Yanet Bermoy Paula Pareto Ryōko Tani 52 kg Xian Dongmei An Kum-Kae Soraya Haddad Misato Nakamura 57 kg Giulia Quintavalle Deborah Gravenstijn Xu Yan Ketleyn Quadros 63 kg Ayumi Tanimoto Lucie Décosse Elisabeth Willeboordse Won Ok-Im 70 kg Masae Ueno Anaysi Hernandez Ronda Rousey Edith Bosch 78 kg Yang Xiuli Yalennis Castillo Jeong Gyeongmi Stéphanie Possamaï yli 78 kg Tong Wen Maki Tsukada Idalys Ortíz Lucija Polavder == Aiheesta muualla == Luokka:Kesäolympialaiset 2008 Luokka:Judo olympialaisissa
Ferdinand T. Kettunen

Ferdinand Teodor Kettunen (18. tammikuuta 1889 – 31. elokuuta 1920 Pietari) oli suomalainen kommunisti. Hän oli yksi Kuusisen klubin murhien uhreista. Pietarilainen metallimies Ferdinand Kettunen oli mukana maanalaisessa toiminnassa jo vuoden 1905 aikana. Kettunen oli aktiivinen Venäjän sosialidemokraattisen työväenpuolueen bolševikkisiivessä vuodesta 1906 alkaenJukka Paastela: Finnish Communism under Soviet Totalitarianism (Kikimora 2003), s. 178.. Hän oli vuonna 1920 toimitsijana SKP:n sotilasjärjestössä. Kettunen kuoli SKP:n ns. revolveriopposition suorittamien Kuusisen klubin murhien uhrina 31. elokuuta 1920 Pietarissa. Hänet on haudattu yhdessä muitten uhrien kanssa Pietarin Mars-kentälle ja hänen nimensä löytyy kentällä sijaitsevasta Elokuun kommunardien hautakivestä. == Lähteet == * Carl-Fredrik Geust: Venäjän sisällissodassa surmansa saaneet suomalaiset punakaartilaiset, teoksessa Lars Westerlund (toim): Suomalaiset ensimmäisessä maailmansodassa . Valtioneuvoston kanslian julkaisusarja 6/2004 ISBN 952-5354-48-2 s. 154, 189. === Viitteet === Luokka:SKP:ssä (1918–1990) vaikuttaneet henkilöt Luokka:Suomen sisällissodan punaiset Luokka:Vuonna 1889 syntyneet Luokka:Vuonna 1920 kuolleet
Willis Ochieng

Willis Ochieng (s. 10. lokakuuta 1981) on kenialainen jalkapallomaalivahti. Hän edusti vuosina 2007–2010 Veikkausliigan IFK Mariehamnia. Hän siirtyi maarianhaminalaisjoukkueeseen kaudeksi 2007 Ruotsin 2-divisioonassa pelaavasta Skellefteå FF:sta. Ochieng on myös pelannut Kenian maajoukkueessa. Keskusrikospoliisi etsii Ochiengia korruptioepäilyjen vuoksi jotka liittyvät singaporelaiseen Wilson Raj Perumaliin. Tämän väitetään maksaneen Ochiengille kahdesta ottelusta 50 000 euroa.Krp etsii MIFK:n ex-maalivahtia, Hs.fi Julkisuudessa esitetyistä väitteistä huolimatta Veikkaus ei ole seurannut Mariehamn IFK:n pelejä kaudella 2010. Ochieng tiettävästi pelaa Tansaniassa Simba SC:ssa.Tero Hakkola, MIFK:n ex-maalivahti on uusin epäilty. Helsingin Sanomat 26.5.2011 sivu B 11 == Lähteet == * Willis Ochieng IFK Mariehamnin sivuilla * Willis Ochieng Veikkausliigan sivuilla Luokka:Kenialaiset jalkapalloilijat Luokka:Vuonna 1981 syntyneet Luokka:Elävät henkilöt
Juho Viitasaari

Juho (Jukka) Theodor ViitasaariJukka Paastela: Finnish Communism under Soviet Totalitarianism (Kikimora 2003), s. 178. (30. tammikuuta 1891 Orivesi – 31. elokuuta 1920 Pietari) oli suomalainen kommunisti joka oli yksi Kuusisen klubin murhien uhreista. Helsinkiläinen leipuri Jukka Viitasaari oli ollut mukana perustamassa Suomen kommunistista puoluetta vuonna 1918. Hän toimi vuonna 1920 punaupseerina Pietarissa. Viitasaari kuoli SKP:n ns. revolveriopposition suorittamien Kuusisen klubin murhien uhrina 31. elokuuta 1920 Pietarissa. Hänet on haudattu yhdessä muitten uhrien kanssa Pietarin Mars-kentälle ja hänen nimensä löytyy kentällä sijaitsevasta Elokuun kommunardien hautakivestä. == Lähteet == * Carl-Fredrik Geust: Venäjän sisällissodassa surmansa saaneet suomalaiset punakaartilaiset, teoksessa Lars Westerlund (toim): Suomalaiset ensimmäisessä maailmansodassa. Valtioneuvoston kanslian julkaisusarja 6/2004 ISBN 952-5354-48-2 s. 154, 189 Luokka:SKP:ssä (1918–1990) vaikuttaneet henkilöt Luokka:Suomalaiset henkirikosten uhrit Luokka:Suomen sisällissodan punaiset Luokka:Työväen pääneuvoston jäsenet Luokka:Suomalaiset leipurit Luokka:Vuonna 1891 syntyneet Luokka:Vuonna 1920 kuolleet
Neidermeyer’s Mind

Neidermeyer's Mind on yhdysvaltalaisen metal-yhtyeen Kornin vuonna 1993 julkaistu demo, jonka tuottajana toimi Ross Robinson. Myöhemmin Robinson on toiminut tuottajana yhtyeen albumeilla. Myöhemmin kappaleet työstettiin studioversioiksi, joista kolme ensimmäistä julkaistiin yhtyeen debyyttialbumilla Korn (1994). "Alive" julkaistiin virallisena studioversiona vasta albumille Take a Look in the Mirror vuonna 2003. ==Kappalelista== # # # # ==Muusikot== *Jonathan Davis - laulu *Brian "Head" Welch - kitara, taustalaulu *Reginald "Fieldy" Arvizu - basso *James "Munky" Shaffer - kitara *David Silveria - rummut == Aiheesta muualla == * luokka: Vuoden 1993 albumit Luokka:Kornin albumit
Kesäparalympialaiset 1972

Kesäparalympialaisia 1972 ei järjestetty Münchenissä, kuten saman vuoden olympialaiset, koska olympialaisten järjestelijät ilmoittivat että olympiakylä tultaisiin sulkemaan olympialaisten jälkeen ja siitä tehtäisiin yksityisasuntoja. Kun muita sopivia majoituspaikkoja ei löytynyt Münchenistä, tarjoutui Heidelberg järjestämään paralympialaiset. Länsi-Saksan liittopresidentti Gustav Heineman avasi kisat, joihin osallistui 1 004 urheilijaa 41 maasta, 2. elokuuta 1972. Vuoden 1972 paralympialaisissa oli näytöslajeina muun muassa maalipallo ja 100 metrin juoksu sokeille ja näkövammaisille. Tämä tarkoitti sitä, että nämä vammaluokat olivat ensimmäisen kerran mukana kisoissa, vaikkakin vain näytöslajeissa. Suomalaisia osallistujia oli 19, jotka toivat kaksi hopeamitalia ja yhden pronssimitalin Suomelle. == Mitalitaulukko TOP-10 == 1 28 17 22 67 2 17 27 30 74 3 16 15 21 52 4 16 12 13 41 5 14 13 11 38 6 14 12 7 33 7 10 8 15 33 8 9 10 9 28 9 8 4 5 17 10 8 3 5 15 28 0 2 1 4 == Lähteet == == Aiheesta muualla == * Official website of the Paralympic Movement *
Toshihiro Takeda

Toshihiro Takeda (s. 1975) on Kahjot Ninjat -kilpailun yksi tähdistön jäsenistä. Hän on gifulainen palomies. Takedan ensiesiintymisen ohjelmassa tapahtui 24-vuotiaana viidennessä Kahjot Ninjat -ohjelmassa. Silloin hän pääsi toiselle tasolle, mutta epäonnistui hämähäkinnousussa. Hän on ainoa tähdistön jäsen, joka ei ole päässyt viimeiselle tasolle. Hän on läpäissyt ensimmäisen tason 12 kertaa ja toisen tason 10 kertaa. Alla on tulokset Takedan tuloksista Kahjot Ninjat kilpailuissa ja numero ja este missä hän epäonnistui. * 5.kisa (74) - Epäonnistui Hämähäkkinousussa - Taso 2 * 6.kisa (93)- Epäonnistui Vartalonojassa - Taso 3 * 7.kisa (96)- Epäonnistui Köysikiipeilyssä - Taso 1 * 8.kisa (71)- Epäonnistui Putkiliu'ussa - Taso 3 * 9.kisa (97)- Epäonnistui Lamppusillalla - Taso 3 * 10.kisa (997)- Epäonnistui Verkkohypyssä - Taso 1 * 11.kisa (97)- Epäonnistui Vartalonojassa - Taso 3 * 12.kisa (95)- Epäonnistui Putkiliu'ussa† - Taso 3 * 13.kisa (98)- Epäonnistui Kalliokiipeilyssä - Taso 3 * 14.kisa (97)- Epäonnistui Kalliokiipeilyssä - Taso 3 * 15.kisa (96)- Epäonnistui Pirunkeinussa - Taso 3 * 16.kisa (98)- Epäonnistui Kalliokiipeilyssä - Taso 3 * 17.kisa (91)- Epäonnistui Putkiliu'ussa - Taso 3 * 18.kisa (86)- Epäonnistui Lohinousussa Taso 2 * 19.kisa (96)- Epäonnistui Kaarevalla Seinällä Taso 1 * 20.kisa (1995)- Epäonnistui Rope Ladder-esteellä* Taso 1 * 21.kisa (98)- Epäonnistui Viistokiipeilyssä - Taso 3 * 22.kisa (92)- Epäonnistui Hämähäkkihypyssä - Taso 1 * 23.kisa (97)- Epäonnistui Spider Flip- esteellä* - Taso 3 * 24. kisa (98)- Epäonnistui Spider Flip-esteellä* - Taso 3 * 25. kisa (70)- Epäonnistui Lohinousussa - Taso 2 * 28. kisa (97)- Epäonnistui Rolling Escargot-esteellä* - Taso 1 * 29. kisa (95)- Epäonnistui Hedgehog-esteellä* - Taso 1 * 30. kisa (2980)- Epäonnistui Lohinousussa - Taso 2 * 31. kisa (93)- Epäonnistui Rolling Hill-esteellä* - Taso 1 * 32. kisa (98)- Epäonnistui Kaarevalla Seinällä - Taso 1 * 33. kisa (90)- Epäonnistui Lohinousussa - Taso 2 * 34. kisa (91)- Epäonnistui Lohinousussa - Taso 2 * 35. kisa (91)- Epäonnistui Dragon Glider-esteellä* - Taso 1 * 36. kisa (85)- Epäonnistui Dragon Glider-esteellä*^ - Taso 1 Tähdellä merkittyjen esteiden suomenkielistä nimeä ei tiedetä. † Takedan olkapää murtui hänen pudotessaan veteen. ^Takedan olkapää meni sijoiltaan läpäistessään Wing Slider-estettä. Luokka:Japanilaiset henkilöt Luokka:Vuonna 1975 syntyneet Luokka:Elävät henkilöt
Digitaalinen valokuva

Digitaalinen valokuva on digitaalikameran matriisikennolle valotettu fotonien varausta ilmaiseva digitaalinen tiedosto, jota voidaan tarkastella esimerkiksi tietokoneen näytöllä. Siitä täytyy tehdä valokuvavedos ennen kuin tiedosto saadaan käsin kosketeltavaan muotoon. Valokuvista voidaan tehdä digitaalisia vedoksia myös kuvanlukijalla. Valokuvavedos valmistetaan joko valottamalla "immateriaalinen" digitaalinen tiedosto valonherkälle vedostusmateriaalille. Vedostusmateriaali on usein paperipohjaista, mutta se voi olla muovia tai siitä voidaan tehdä digitaalinen vedos esimerkiksi portable document format pdf-muotoon. Digitaalista vedostusta kutsutaan yleisesti tulostamiseksi. Digitaalinen vedos voidaan tehdä myös painomenetelmällä. Digitaalinen vedos voi olla paitsi valoherkälle materiaalille vedostettu, myös esimerkiksi painomusteella eri materiaaleille siirretty painokuva, digitaalinen tuloste tai valokopio. Digitaalinen valokuva voidaan tuottaa myös "aineettomana" "immateriaalisena" vedoksena valkokankaalle tai näyttöpäätteelle. ==Digitaalinen valokuva mediafuusiossa== Digitaalisuus on laajentanut valokuvan käyttöä monella tavalla. Digitaaliset minilaboratoriot hyödyntävät yhtä lailla filmiä kuin digitaalista kuvatiedostoa originaalinaan. Tämä on yksinkertaistanut valokuvausprosessia. Samalla prosessilla voidaan valmistaa aidolle valokuvapaperille vedostetut kuvat niin värinegatiiveista, mustavakoisista negatiiveista, dioista kuin digitaalisista tiedostoista. Samalla voidaan helposti valmistaa yksilölliset postikortit, kalenterit ja valokuva-albumit. Valokuvia voidaan helposti tilata verkon kautta tai kuvakioskeista. Valokuvalle on tullut uusia digitaalisia sovellutuksia. Internetistä on tullut valokuvan suurin jakelukanava. Valokuvaa pystytään hyödyntämään entistä tehokkaammin niin perhekuvissa kuin tarkkailukameroissa kasvojentunnistuksen ansiosta. Digitaalinen kamera tekee kuvausvaiheessa korjauksia kuvaan muun muassa tarkentaen kasvoihin ja poistaen epäterävyyttä. Valokuvan muokkaus oli ennen vaikeaa ja vain kehittyneiden harrastelijoiden tai ammattilaisten puuhaa. Nyt helpot kuvankäsittelyohjelmat ovat tehneet siitä monelle perhekuvaajalle osan valokuvausta. Valokuvalla voidaan jopa huijata tulevia sukupolviahttp://tech.slashdot.org/article.pl?sid=08/08/18/1345245&from;=rss Photoshop Allows Us To Alter Our Memories. ==Katso myös== *Valokuva *Digitaalinen valokuvaus *Kuvankäsittely *Raw (tiedostomuoto) ==Lähteet== ==Aiheesta muualla== * I Was There. Just Ask Photoshop *CAMERA PIXELA Tutkimus valokuvauksen digitalisoitumisesta suomalaisten ammattivalokuvaajien kokemusten kautta. Pekka Makkosen väitöskirja, 2010. Luokka:Digitaalinen valokuvaus Luokka:Valokuvauksen historia